**R E L A C I O N**

**PËR**

**PROJEKTLIGJIN**

 **PËR**

**KRIJIMIN E AUTORITETIT TË SIGURISË HEKURUDHORE**

1. **QËLLIMI I PROJEKTAKTIT DHE OBJEKTIVAT QË SYNOHEN TË ARRIHEN**

Projektligji “Për krijimin e Autoritetit të Sigurisë Hekurudhore” ka si qëllim garantimin e sigurisë dhe ndërveprimit hekurudhor, nëpërmjet hapjes së tregut hekurudhor dhe nxitjes së zhvillimeve teknologjike për një transport hekurudhor të sigurisë së lartë.

Objekti i këtij ligji është përcakimi i rregullave për organizimin dhe funksionimin e ASH.

Fusha e veprimtarisë së ASH është garantimi i sigurisë dhe ndërveprimit hekurudhor, në në zbatim të ligjit nr. 142/2016, datë 22.12.2016.

Ligji Nr. 142/2016, “Kodi hekurudhor i Republikës së Shqipërisë” përcakton në Nenin 69 të tij se *"Autoriteti i Sigurisë Hekurudhore është organi përgjegjës për sigurimin ruajtjen dhe përmirësimin e nivelit të sigurisë hekurudhore".*

Projektligji për ASH përcakton rregullat për përcaktimin e kushteve organizative, funksionale, hierarkike dhe vendimmarrëse të autoritetit hekurudhor të pavarur, përfaqësimin e tij, procedurën për përzgjedhjen e Këshillit drejtues, drejtorit dhe personelit, si dhe përgjegjësitë e tyre.

1. **VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**

Miratimi i këtij projektligji është në përputhje të plotë me programin politik të Keshillit të Ministrave për zhvillimin e sektorit hekurudhor nëpërmjet ristrukturimit të tij në përputhje me Direktivat dhe Rregulloret evropiane që disiplinojnë këtë sektor mjaft të rëndësishëm transporti.

Miratimi i këtij projektligji është i planifikuar në programin analitik të projekt akteve të Këshillit të Ministrave për vitin 2019.

Projektligji “Mbi Strukturimin e Hekurudhës Shqiptare” është pjesë e planit të projekt akteve të sektorit hekurudhor të planifikuar për t’u adoptuar në Traktatin e Komunitetit të Transportit të ratifikuar nga RSH-së me Ligjin Nr. 8/2018 “Për Ratifikimin e Traktatit që Themelon Komunitetin e Transportit.

Miratimi i këtij projektligji është në përputhje të plotë me strategjinë e zhvillimit të sektorit hekurudhor në Shqipëri, e cila është pjesë përbërëse e Strategjisë Sektoriale të Transportit Shqiptar dhe Planit të Veprimit për vitet 2016-2020, të miratuar me VKM Nr. 811, të datës 16.11.2016.

Miratimi i këtij projektligji është në përputhje të plotë me Planin Kombetar të Transportit Shqiptar - Rishikimi II, 2018, për zhvillimin e sektorit hekurudhor.

Projektligji “Per Krijimin e Autoritetit të Sigurisë Hekurudhore” është pjesë e zbatimit të ligjit Nr. 142/2016, Kodi Hekurudhor i RSH-së dhe në veçanti Nenit 2, 6, dhe 58.

1. **PËRPARËSITË, PROBLEMATIKAT, EFEKTET E PRITSHME TË KËTIJ PROJEKTVENDIMI**

Krijimi i ASH është një nevojë parësore e tregut hekurudhor të vendit tonë, atij rajonal dhe evropian për arsyet e mëposhtme:

* Aktualisht, çështjet e sigurisë hekurudhore dhe investigimit të aksidenteve dhe incidenteve janë të integruara brenda Drejtorisë së Inspektimit Hekurudhor (DIH), gjë që nuk është në përputhje me Nenin. 75, Paragrafin 5 të Kodit që kërkon ndarjen e plotë të ASH nga Autoriteti i Investigimit të Aksidenteve dhe Incidenteve Hekurudhore.
* Meqënese themelimi i një ASH të pavarur është një parakusht ligjor për hyrjen në BE dhe për zbatimin e ACQUIS të BE-së, është e nevojshme që të krijohet sa më shpejt që është e mundur Autoriteti i Sigurisë Hekurudhore dhe të ndahet plotësisht nga Autoriteti i Investigimit të Aksidenteve dhe Incidenteve Hekurudhore.

Koncepti evropian i autoritetit të sigurisë hekurudhore Direktiva 798/ 2016 e BE-së mbi sigurinë hekurudhore paragrafi hyrës (35) i saj përcakton se:

"Autoritetet kombëtare të sigurisë duhet të jenë tërësisht të pavarura në organizimin, strukturën ligjore dhe vendimmarrjen e tyre nga çdo sipëmarrje hekurudhore, menaxher i infrastrukturës, aplikant, entitet kontraktual ose entitet që ofrojnë kontratat e shërbimit publik. Ata duhet të kryejnë detyrat e tyre në mënyrë transparente dhe jodiskriminuese dhe duhet të bashkëpunojnë me Agjencinë Hekurudhore të Bashkimit Evropian (në vijim Agjencinë) për të krijuar një zonë të vetme hekurudhore evropiane dhe për të koordinuar kriteret e tyre vendimmarrëse. ...Për të përmbushur detyrat e tyre, autoritetet kombëtare të sigurisë duhet të kenë kapacitetet e nevojshme organizative, të brendshme dhe të jashtme si në aspektin e burimeve njerëzore dhe në aspektin material".

Paragrafi (46) i Direktivës 2016/797/ të BE-së per interoperabilitetin përcakton se:

“Agjencia dhe autoritetet kombëtare të sigurisë duhet të ruajnë bashkëpunimin dhe të ndajnë kompetencat sipas nevojës për lëshimin e autorizimeve të sigurisë. Për këtë arsye, duhet të nënshkruhen marrëveshje bashkëpunimi midis Agjencisë dhe autoriteteve kombëtare të sigurisë.”

Politika evropiane është përafruar pjesërisht në legjislacionin hekurudhor shqiptar në nenet e mëposhtme:

* 1. Nenet 58 - 72 të KODIT HEKURUDHOR që kanë të bëjnë me çështjet kryesore të sigurisë për Rregulloret përkatëse te Komisionit Evropian për çertifikatat e sigurisë (653/2007) dhe autorizimet e sigurisë (1169/2010) - bazuar në Direktivën 2016/798 / BE mbi sigurinë dhe
	2. Nenet 132 - 149 të Kodit që kanë të bëjnë me ndërveprimin, në veçanti çështjet që kanë të bëjnë me Specifikimet Teknike të Ndërveprimit, aplikimin e regjistrimit të mjeteve dhe infrastrukturës hekurudhore si edhe akreditimin e organeve të krijuara, në përputhje me Direktivën 797/2016 të BE-së.

Kriteret e Pavarësisë të specifikuara në nenin 69 të Kodit duhet të përmbushen si më poshtë:

1. Pavarësia e qartë ligjore nga çdo subjekt tjetër publik ose privat në këtë sektor ekonomik;
2. Pavarësia ligjore, organizative dhe financiare nga subjektet që janë të përfshirë drejtpërsëdrejti në çështjet hekurudhore;
3. Pavarësia nga çdo Menaxher i Infrastrukturës, Autoritet Tarifor, Aplikant, Autoritet Rregullator, Autoritet i Investigimit të Aksidenteve dhe Incidenteve Hekurudhore; Pavarësia nënkupton që ASH është "i pavarur në organizimin e tij, financimin, strukturën ligjore dhe vendimmarrjen " siç percaktohet në nenin 16 të Direktivës 798/2016 të BE.
4. Pavarësi funksionale nga çdo autoritet kompetent i përfshirë në dhënien e një kontrate të shërbimit publik (Kontrata e shërbimit publik). Autoriteti kompetent në sipas rregullores 1370/2007/BE dhe Nenit 150 të KODIT HEKURUDHOR. Kjo është veçanërisht e rëndësishme nëse MIE është autoriteti kompetent për Detyrimin e Shërbimit Publik.

Pavarësia nga ministria kompetente e cila ushtron të drejtën e pronësisë mbi kompaninë hekurudhore shtetërore (HSH), nuk është e garantuar në mënyrë strikte në Kod. Ky është një problem i përgjithshëm në të gjitha Shtetet Anëtare të BE-së, përsa kohë që ministria përgjegjëse për transportin gjithashtu mund të ushtroje të drejtat e pronësisë mbi kompaninë shtetërore.

Ekziston rreziku i bashkëpunimeve të fshehta, sidomos nëse MIE është ministria që administron kompaninë hekurudhore shtetërore dhe është njëkohësisht autoriteti kompetent për alokimin e detyrimit të shërbimit publik.

Ky është një problem i përgjithshëm në të gjitha Shtetet Anëtare të BE-së, përsa kohë që ministria përgjegjëse për transportin gjithashtu mund të ushtroje të drejtat e pronësisë mbi kompaninë shtetërore.

Ka raste të njohura ku ministritë janë përpjekur të influencojnë ASH (hekurudha Westbahn në Austri).

Me fjalë të tjera, ekziston rreziku i bashkëpunimeve të fshehta, sidomos nëse MIE është ministria që administron kompaninë hekurudhore shtetërore dhe është njëkohësisht autoriteti kompetent për alokimin e detyrimit të shërbimit publik.

Është e vërtetë se ekziston një shkallë varësie midis MIE dhe ASH. Për të shmangur ndërhyrjen nga Ministria, ligji duhet të theksojë përsëri pavarësinë e ASH nga Ministria në veçanti në fushat e mëposhtme:

* Në përzgjedhjen e drejtorit dhe stafit
* Në rastet kur ASH merret me çështjet e sigurisë që kanë të bëjnë me menaxherin shtetëror të infrastrukturës sipërmarrjet hekurudhore dhe ofruesit e shërbimeve të mirëmbajtjes
* Në formën dhe përmbajtjen e raportit vjetor të sigurisë (neni 72 i Kodit) dhe mënyrën e shpërndarjes apo publikimit të këtij raporti.

Si rezultat, Këshilli i Sigurisë Hekurudhore do të jetë institucioni që garanton pavarësinë në sajë të përbërjes së tij:

* Kryeministri përgjegjëse për pavaresine e autoritetit
* Ministria e Ekonomisë si ministria me përgjegjëse për ekonominë shqiptare,
* Autoriteti i konkurrencës si kujdestar i konkurrencës së ndershme në çështjet e aksesit të hapur. Çështjet e konkurrencës mund të rezultojnë nga vendimet e sigurisë dhe ndërveprimit sepse Menaxherët e Infrastrukturës dhe ofruesit e objekteve të shërbimit janë monopole dhe pjesë të ndërmarrjeve të mëparshme, shtetërore të cilat janë monopole.
* Subjekti i autorizuar me ligj për mbarëvajtjen e rregullimit të çështjeve për mbrojtjen e konsumatorit sepse është konsumatri në kuptim të pasagjerit që duhet të mbrohet nga veprimtaritë e ASH
* Njësi e specializuar për kërkime akademike e perfshire në sigurine dhe ndërveprimin.

Këshilli i autoritetit te sigurise plotësohet me anëtarë nga:

* ministria përgjegjëse për transportin (që emëron kryetarin/kryetaren)
* ministria përgjegjëse për ekonominë
* Autoriteti i Konkurrencës
* Autoriteti Rregullator për Hekurudhat
* Dhoma e Tregtisë dhe Industrisë.

ose

Këshilli i autoritetit te sigurise hekurudhore si organ kolegjial perbehet nga kryetari dhe kater anetare te cilet zgjidhen si me poshte:

* 1. Një anëtar emërohet nga Keshilli i Ministrave. Ky anëtar eshte Kryetar.
	2. Një anëtar emërohet nga Autoriteti i Konkurrences.
	3. Një anëtar emërohet nga Fakulteti i Inxhinjerise Mekanike të Universitetit Politeknik të Tiranës.
	4. Një anëtar emërohet nga Komisioni i Mbrojtjes së Konsumatorit.

Kriteret e pavarësisë për përzgjedhjen e drejtorit të RSA-së dhe stafit të tij nuk janë përcaktuar as në Kod as në Direktivën e BE-së për Sigurinë.

Megjithatë, ato mund të rrjedhin në mënyrë analoge nga përcaktimi ligjor i pavarësisë i përcaktuar në Direktivën /34 /2012/ BE për pavarësinë e organit rregullator në fushën e sigurisë.

Drejtori i ASH dhe stafi i tij përgjegjës për çështjet e sigurisë duhet:

* + 1. Të emërohen sipas rregullave të qarta dhe transparente;
		2. Të jenë të pavarur nga çdo interes tregtar dhe të mos kenë ndonjë marrëdhënie biznesi me ndonjë kompani apo entitet të rregulluar;
		3. Të mos kërkojnë apo të marrin udhëzime nga asnjë qeveri, dhe subjekt publik ose privat;
		4. Të kenë pavarësi të plotë në vendimmarrje dhe fuqi të plotë mbi çështjet e sigurisë/ndërveprimit pa ndërhyrje nga Ministria.

Megjithatë, Autoriteti Konkurrencës dhe Autoriteti Rregullator Hekurudhor janë të vetmet autoritete që kanë të drejtë të përfshihen - me përjashtim të autoriteteve gjyqësore - sa herë që ka raste të shkeljes së parimeve të mosdiskriminimit, barazisë dhe transparencës

* + 1. të mos ketë ndonjë pozitë profesionale ose përgjegjësi në asnjë nga sipërmarrjet ose entitetet e rregulluara për një periudhë jo më të shkurtër se një vit, mbarimit të mandatit të të tyre në autoritetin sigurisë hekurudhore.

Ka të paktën dy opsione për ASH:

1. Opsioni 1 - opsioni klasik si departamenti i ministrisë përgjegjëse, siç është rasti i DIH:
2. Opsioni 2 - si një autoritet i pavarur nën Ministrinë përgjegjëse për transportin.

Për të siguruar një pavarësi më të lartë të ASH dhe për të shmangur çdo konflikt të mundshëm ndërmjet Ministrisë që ka pronësinë e kompanisë hekurudhore shtetërore (HSH) dhe që në të ardhmen do të jetë autoriteti kompetent për detyrimin e shërbimit publik, nga Asistenca Teknike është propozuar të përzgjidhet Opsioni 2.

Arsyeja kryesore për përzgjedhjen e Opsionit 2 është:

* Sipas Nenit. 10 dhe 20 të Ligjit 90/2012 për organizimin dhe funksionimin e administratës shtetërore koncepti i një autoriteti të pavarur i jep ASH pavarësinë e kërkuar në Kod dhe është gjithashtu në përputhje me frymën e legjislacionit të BE.
* Në veçanti, mundësia e krijimit të një Këshilli të sigurisë hekurudhore me anëtarë që nuk vijnë vetëm nga ministria kompetente, i bëjnë proceset e vendimmarrjes më të pavarura.
* Stafi i ASH duhet të ketë përvojë në çështjet e sigurisë dhe ndërveprimit, jo domosdoshmërisht në çështjet hekurudhore, me përjashtim të inspektorëve të emëruar të sigurisë hekurudhore.
* Është praktikë e zakonshme që ASH e vendeve më të vogla të kërkojë ndihmë nga autoritetet homologe të vendeve të tjera dhe nga Agjencia e Bashkimit Evropian për Hekurudhat.
* Kjo është përcaktuar indirekt në Kod dhe ka për qëllim kursimin e kohës dhe kostove.
1. **VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Projektligji i propozuar është në përputhje me nenet 78 dhe 83, pika 1 të Kushtetutës së Republikës së Shqipërisë, si dhe iniciohet në zbatim të Ligjit nr. 142/2016 “Kodi Hekurudhor i Republikës së Shqipërisë”.

Miratimi i këtij projektligji është në përputhje të plotë me programin politik të Keshillit të Ministrave për zhvillimin e sektorit hekurudhor nëpërmjet ristrukturimit të tij në përputhje me Direktivat dhe Rregulloret evropiane që disiplinojnë këtë sektor mjaft të rëndësishëm transporti.

Miratimi i këtij projektligji është i planifikuar në programin analitik të projekt akteve të Këshillit të Ministrave për vitin 2019.

Projektligji “Mbi Strukturimin e Hekurudhës Shqiptare” është pjesë e planit të projekt akteve të sektorit hekurudhor të planifikuar për t’u adoptuar në Traktatin e Komunitetit të Transportit të ratifikuar nga RSH-së me Ligjin Nr. 8/2018 “Për Ratifikimin e Traktatit që Themelon Komunitetin e Transportit.

Miratimi i këtij projektligji është në përputhje të plotë me strategjinë e zhvillimit të sektorit hekurudhor në Shqipëri, e cila është pjesë përbërëse e Strategjisë Sektoriale të Transportit Shqiptar dhe Planit të Veprimit për vitet 2016-2020, të miratuar me VKM Nr. 811, të datës 16.11.2016.

Miratimi i këtij projektligji është në përputhje të plotë me Planin Kombetar të Transportit Shqiptar - Rishikimi II, 2018, për zhvillimin e sektorit hekurudhor.

1. **VLERËSIMI I SHKALLËS SË PËRAFRIMIT ME *ACQUIS COMMUNAUTAIRE***

Ky projektligj përafron pjesërisht Direktivën (BE) 2016/798 të Parlamentit Evropian dhe të Këshillit të datës 11 Maj 2016 mbi sigurinë hekurudhore brenda Bashkimit Evropian.

1. **PËRMBLEDHJE SHPJEGUESE E PËRMBAJTJES SË PROJEKTAKTIT**

**KREU I- DISPOZITA TË PËRGJITHSHME**

**Neni 1 Qëllimi:** Qëllimi i këtij ligji është krijimi i Autoritetit Kombëtar të Sigurisë Hekurudhore, që në vijim do të quhet “ASH”.

**Neni 2 Objekti i Ligjit**

1. Objekti i këtij ligji është përcakimi i rregullave për organizimin dhe funksionimin e ASH.

**Neni 3 Fusha e veprimtarisë së Autoritetit,** që ka të bëjë garantimin i sigurisë dhe ndërveprimit hekurudhor

**Neni 4 Krijimi dhe statusi i ASH- si** person juridik, publik, me seli në Tiranë, se si do të organizohet.

**KREU II Funksionet e Autoritetit të Sigurisë Hekurudhore,**

**Neni 5 Funksionet –** këtu jepenfunksionet e ASH/ harton rregullore dhe udhëzime të nevojshme për të realizuar funksionet e sigurisë dhe ndërveprimit të përcaktuara në Kod,/ lëshon certifikata, autorizime, leje ose dokumente të tjera kur këto kërkohen për realizimin e funksioneve të sigurisë dhe ndërveprimit, sipas specifikimeve te përcaktuara në Kodin Hekurudhor/mbikëqyr dhe monitoron, në terren ose jo, të gjitha problemet e lidhura me sigurinë dhe ndërveprimin të tilla si, çështje të personelit të sigurise dhe ndërveprimit të sipërmarrësve hekurudhorë.

**Neni 6 Bashkëpunimi me organet e tjera hekurudhore -** ASH bashkëpunon me autoritetet homologe të shteteve të huaja të Bashkimit Evropian, në veçanti me Agjencinë Evropiane për Hekurudhat dhe me shtetet nënshkruese të Traktatit të Komunitetit të Transportit.

**KREU III Organizimi dhe funksionimi i ASH**

**Neni 7 Këshilli Drejtues i ASH-** këtu jepet përbërja në strukturën organizative rë ASH.

**Neni 6 Këshilli i Sigurisë Hekurudhore- ketu jepet** qëllimi i Këshillit detyrat dhe mënyra e realizmit të detyrave të tij.

**KREU IV Të drejta dhe detyra të tjera e Drejtorit Ekzekutiv**

**Neni 7 Pavarësia e ASH-** këtu janë përcaktuar në detaje modaliteti i realizmit të pavarsisë këtij organi nga Ministria e linjës, kryesisht.

**Neni 8 Drejtori ekzekutiv-** funksinet dhe parimet e zbatimit të këtyre funksoneve në mënyrë pavaruar dhe jodiskriminuese.

**Neni 9 Përzgjedhja dhe emërimi** i drejtorit ekzekutiv të ASH- pëtu jept në detaje rregullat e përzgjedhjes së drejtorit në mënyrë që të jetë një proces transparent;

**Neni 10 Organizimi i brendshëm i ASH Autoritetit -** ku saktesohen detyrat e Drejtorit për emërime shkarkime dhe organizimin e funksionimit të brendshëm të ASH

**Neni 11 Detyra të tjera të Drejtorit të ASH -** përcaktohen drejtimet kryesore te veprimeve të tij si përfaques në çështjet ligjore para/për të lidhur kontrata/ për raportim tek Ministrit përgjegjës për transportin dhe Agjencisë Europiane të Hekurudhave/detyra të tjera të përcaktuara në KOD dhe aktet e mëvonshme ligjore, çdo traktat ose marrëveshje ndërkombëtare.

**Neni 12 Konfidencialiteti -** përcakton rregullat për ruatjen apo publikimin e informacionit te mbledhur gjatëproceseve te hetime te rasteve te aksidenteve apo incidenteve**.**

**Neni 13 Konflikti i interest -** këtu përcaktohen rregullat për ruajtjen veprimet nga personi që mund të ketë konflik interesi gjatë dhënis së çertifikatev apo autorizime të sigurisë.

**Neni 14 Financimi i ASH -** i cilifinancohet plotësisht nga buxheti i shtetit.

**Neni 15 Publikimi i vendimeve dhe aktiviteteve të ASH** në lidhje meRaporti Vjetor do të: ku përmblidhen aktivitetet dhe vendimet e marra nga ASH.

**IV. Sanksionet Neni 16** ky nen ka të bëjë me trajtimin **e** masave administrative ndaj subjekteve të treta, përllogaritjen e gjobave, humbjet si pasojë e shkeljes së kryer, dhe kohëzgjatja apo impakti i shkeljes.

**V. Dispozita Kalimtare**

**Neni 17 Përfundimi dhe transferimi i kompetencave nga -** Drejtoria e Inspektoratit Hekurudhor (DIH) deri tek emërimin e Drejtorit Ekzekutiv,

**Neni 18 Plani Social -** gjatë zbatimit të ketij ligji ku Ministri përgjegjës për transportin përgatit një plan social për personelin e Drejtorisë së Inspektimit Hekurudhor (DIH).

**Neni 19 Hyrja në fuqi**

**Procedurat ligjore përkatëse për krijimin e ASH**

Garancia e pavarësisë së ASH sigurohet nga pavarësia e drejtorit të këtij autoriteti.

Për të siguruar pavarësinë:

1. Drejtori është i parevokueshëm. Periudha e shërbimit të tij zakonisht është 5 ose 6 vjet me mundësinë e zgjatjes së mëtejshme. Drejtori emërohet nga Këshilli i Sigurisë Hekurudhore.
2. Kandidati për drejtor duhet të përzgjidhet në një proces transparent midis profesionistëve më të mirë në sektorin e transportit, me përvojë në çështjet e sigurisë, jo domosdoshmërisht në çështjet hekurudhore.
3. Kandidati duhet të ketë një karrierë të afirmuar në sektorin privat apo publik.
4. Kandidati nuk duhet të ketë, ndonjë interes të drejtpërdrejtë ose të tërthortë në sektorin e transportit hekurudhor.

Pavarësia financiare e ASH-mund të verifikohet nga ministri përgjegjës dhe / ose nga Kontrolli i Lartë i Shetit.

Burimet financiare do të vijnë nga buxheti i shtetit. Të ardhura të tjera mund të vijnë nga punë vlerësuese për ministritë apo organet e tjera publike si edhe nga gjobat.

1. **INSTITUCIONET DHE ORGANET QË NGARKOHEN PËR ZBATIMIN E AKTIT**

Për zbatimin e projektaktit ngarkohen Ministria e Infrastrukturës dhe Energjisë dhe Autoriteti Kombëtar i Sigurisë Hekurudhore.

1. **PERSONAT DHE INSTITUCIONET QË KANË KONTRIBUAR NË HARTIMIN E PROJEKTAKTIT**

Projektligji është hartuar nga Asistenca Teknike e financuar nga Komisioni Evropian me nr. Kontrate: 2018/400449a, si dhe strukturat përkatëse teknike të Ministrisë së Infrastrukturës dhe Energjisë, Hekurudha Shqiptare, Inspektoriati Hekurudhor, Instituti Transportit, Autoritetit të Konkurrencës dhe pjesëmarrësve të tregut si sipërmarrësit hekurudhorë ekzistues të licencuar, aplikantët potencialë për licencat hekurudhore dhe menaxherët infrastrukturorë.

1. **RAPORTI I VLERËSIMIT TË ARDHURAVE DHE SHPENZIMEVE BUXHETORE**

Në programin Buxhetor Afatmesem 2020 - 2022, 12,000,000 lek që sot shkojnë për Drejtorinë e Inspektimit Hekurudhor dhe që me ngritjen e ASH do të suprimohet si organizem.

Në këto kushte fondi i parashikuar në buxhet prej 12,000,000 lek, të artikullit 600-603, do të rialokohen për organin e ri Autoritetin e Sigurise Hekurudhore ASH.

 **MINISTRI**

 **Belinda Balluku**